# data[].attributes.body
MK-linja er grunnen til at jeg nå studerer min lidenskap på universitetet. Jeg fikk bli kjent med grafisk design og animasjon, og ble lært opp i verktøy for å kunne skape ting selv! For en glede å møte andre kreative sjeler, som forstår verdien av god medieproduksjon! Lærernes iver og interesse smitter over, og man ønsker bare å bli flinkere på det en gjør. Jeg savner denne tiden, og spesielt folkene fra disse årene! Å legge ned linjen vil virkelig være et stort tap for lister-regionen!!

Hilsen tidligere elev 2016-2019 <3

# data[].attributes.body
MK var veldig opplevelsesrikt samtidig som det utfordret faglig, og engasjerte den kreative siden i oss elever. Det har gitt meg og andre elever et solid fundament som vi har bygget videre på i livet, et fundament jeg ikke tror vi hadde fått uten nettopp MK og dens kreative oppfordring. Medie er jo viktig i dagens samfunn, og det er merkelig å si at det ikke er det. For meg er det helt absurd at det i det hele tatt vurderes å legge ned slike linjer som oppfordrer til denne mer kreative og spennende skolegangen. En slik skolegang er og viktig for mindre motiverte elever som kanskje ikke hadde taklet en generell studieretning. Samtidig gir det frihet og pusterom til elever som er usikre på karrierevalget videre i denne tåkefylte delen av livet.

Hilsen elev 2011-2014

# data[].attributes.body
Jeg kom til medielinja med et stort samfunnsengasjement, og forstod ikke da hvor viktig denne linja skulle bli for videre engasjement i årene som kom. På medielinja lærer du om hvordan å forholde deg til alle inntrykkene du får daglig; om hvordan nyheter blir utformet, hvordan du påvirkes av dem, og hva som skal til for at du selv skal produsere noe som fenger.  Du begynner å se samfunnet rundt deg på en helt annen måte; blir mer kritisk til det som formidles (og ikke formidles) rundt deg- og ikke minst veldig bevisst på den store rollen mediene spiller i eget liv og verden som helhet. Jeg er så glad jeg har fått gå denne linja, men vet med sikkerhet at uten dens sentrale beliggenhet (som på dette tidspunktet var i Kvinesdal) hadde jeg ikke hatt sjans til å gå media, da hjemstedet mitt er langt fra Kristiansand, og det ikke var mulig å flytte. Vi som kommer fra de indre bygdene i Agder kan ikke gå for eksempel musikklinja uten å flytte, men også blant oss bor det kreative mennesker som trenger å få utfolde seg utenfor teoribøkene! Så JA til fortsatt medielinje i Flekkefjord!!

- tidligere elev 2011-2014

# data[].attributes.body
Medier og kommunikasjon var for meg perfekt siden jeg slet på skolen med teoretiske fag. Det å få en variert skolegang, med en fantastisk gjeng med lærere, var det som stoppet meg for å droppe ut. Alle burde få mulighet til å studere medier og kommunikasjon, spessielt siden dette er et felt som blir mer å mer viktig. Flere ute i arbeidslivet ser gjerne etter personer som har erfaring innenfor kreative felt. Jeg prøvde meg først på Teknologi- og industrifag da jeg skulle begynne på VGS. Jeg ente opp med å slutte, fordi jeg ikke følte jeg hadde et sosialt miljø. Jeg søkte meg så inn på Medier og kommunikasjon, å klarte å fullføre. Mye av dette var på grunn av de fantastiske lærerene.

Siden jeg klarte å bestå, fikk jeg også generell studiekompetanse som har ført meg til å ta bachelor i Multimedieteknologi og -design i Grimstad, å jeg har gått videre til å ta master i Multimedia and Educational Technology. Dette er noe som aldri hadde skjedd hvis ikke jeg hadde studert Medier og kommunikasjon.
Ingfrid, elev i 2013-2016

# data[].attributes.body
Det å få ta studiespesialisering sammen med praktiske fag innenfor et tema som interesserte meg var virkelig topp. Så glad for at jeg fikk den muligheten, da det ikke var noen andre linjer som fristet halvparten så mye. Etter noen litt turbulente år på ungdomsskolen, var det veldig befriende å havne i et så trygt og stabilt miljø som vi hadde i klassen vår. Både lærere og medelever var one of a kind! Jeg håper at elever videre får samme muligheten som det jeg fikk for snart 10 år siden.

# data[].attributes.body
Mediebransjen i Norge og resten av verden blir stadig større gjennom årene som kommer. Det blir stadig flere jobbmuligheter, men det har også blitt mye vanskeligere å få seg jobb. Det finnes veldig mye konkurranse ute på markedet, hvor kun de etablerte med årevis av erfaring og ferdigheter pleier å få seg jobb innenfor bransjen.

Medier og kommunikasjon er en strålende og fantastisk linje som forbereder elevene til å komme seg inn og overleve i denne bransjen. Elevene får erfaring innenfor forskjellige nyttige programvarer, produsering og ferdigstilling av produkter, kamerateknikk og kameraføring, analysering, journalistikk, kommunikasjonsteknikker, skriveferdigheter, markedsføring, historiefortelling, dramatisering, problemløsningsmetoder, generell mediekunnskap, og mye mer. Dette gir de en stor fordel når det kommer til å måtte konkurrere på markedet etter jobbmuligheter. Det å ha tre års erfaring innenfor forskjellige programvarer og medieproduksjon kan ha utrolig mye å si om man greier å få seg en jobb eller å kommer seg inn på videre studier.

Det er såpass få skoler igjen her i Norge som fremdeles har Medier og kommunikasjonslinjen, som er derfor det er så viktig å opprettholde de vi har igjen. Om linjen blir lagt ned i Flekkefjord kommune ender det opp med at man må flytte til Kristiansand eller Stavanger for å kunne studere faget. Noe som mange studenter og foreldre ikke hadde funnet aktuelt. Det vil derfor fjerne muligheten deres til å forfølge en karriere de muligens har stor interesse for.

Samfunnet vårt må støtte fremtiden til dagens ungdom, og ikke ta bort de mulighetene, valgene og ressursene de har tilgjengelig. La Medier og kommunikasjon stå.

Hilsen, Mathias Fredriksen, elev 2015-2018.

# data[].attributes.body
Medier og kommunikasjon har gjort livet mitt enklere i mange situasjoner. Mange elever får ikke den muligheten å vise seg frem hvem dem er og hva de kan få til, mens det var hovedoppgaven til MK elevene. Jeg driver med grafisk design i fritiden min og i forbindelse med jobben min, takket være Anki har jeg lært bra triks som har økt salget pga reklamene jeg har laget for bedriften jeg jobber i. Jeg bruker også å filme og ta bilder dagen lang på jobb, takket være Lars, Richard og Torstein får jeg vise frem ting på litt annerledes måte enn det andre er vant til. Pyl og Beate har vist meg hvorfor det er viktig å bruke ord og «reglene» for å bruke dem riktig for å vise budskap. Uten denne gjengen hadde videregående vært 3 gråe år for meg som hadde ikke betydd noe i livet mitt. Denne gjengen motiverte meg å komme meg over mye i mitt privatliv og ble inspirert til å lage kunst ut av det. Jeg ser tilbake på bilder som får meg til å savne å gå på skolen, og jeg var en person som hatet det. Denne gjengen binder sammen en familie. De finner hvem som er flinkest til hva, og får dem til å fremheve det, som vi merket at det funket veldig bra i bl.a gruppe prosjekter.
-avgangselev 2019

# data[].attributes.body
Medier og kommunikasjon har lært meg masse! Alt fra film, foto, redigering og mye kreativt. Dette bruker jeg aktivt i min daglige jobb. Hvis dere tar bort linja, mister mange lokale ungdommer muligheten til å lære mye bra. Samtidig er det et sted der en lærer mye, men også har det gøy. Og hvis en ikke vet hva en skal gå videre på, så er medier og kommunikasjon et bra alternativ. Bra miljø er det også! Hilsen Tonje

# data[].attributes.body
Medier og kommunikasjon har gitt meg en mulighet til å gå en studiespesialiserende linje med praktiske fag ved siden av. Mk er en linje jeg ikke kommer til å angre på at jeg valgte fordi det gir meg mange muligheter fremover i livet. Jeg startet på yrkesfag men fant fort ut det ikke var noe for meg, og da ble Mk den beste linjen for meg. Jeg tror det er flere som kommer til å søke Mk i Flekkefjord hvis det blir promotert og vist frem på en fin og ordentlig måte. Jeg håper virkelig at Mk ikke blir lagt ned fordi jeg har innsett at det er ikke det som alle andre sier det er. Det er rett og slett helt fantastisk og miljøet er utrolig!                                                                                                                                                               -Elev 2019-2022

# data[].attributes.body
Jeg mener at vi må ha media her i Flekkefjord. Det er langt til neste tilbud. Så mange mister en fin mulighet til å lære om medier.  Det er en kreativ linje som mange kan få bruk for. Det hadde vært tris å se linjen gå.

# data[].attributes.body
Det er flere som er interessert i å gå på medier, som ikke har muligheten til å måtte flytte til Kristiansand. Lærerene er også helt fantastiske, og veldig flinke til medier fagene - elev 2019-2022

# data[].attributes.body
medier og kummuniksasjon er en himla bra linje hvis mk ikke hadde vært ett valg hadde jeg nok ikke gåt for en studieforberedenes linje men heller yrkesfag og jeg syns at vis noen vil gå mk skal de ikke måtte pendle til feks kristiansand                                                                                                                                         elev på Mk 2019-2022

# data[].attributes.body
Medier og kommunikasjon har hjulpet meg å finne forskjellige hobbyer jeg enten ikke visste om eller ikke hadde prøvd meg på. F.eks fant jeg en større sjarm i foto, grafisk design, illustrering, animasjon, film og video, og reklamering! Reklamering av alle ting faktisk. På skolen får jeg forskjellige gøye utfordringer å prøve meg på, som jeg tror jeg ikke hadde fått muligheten til på f.eks studiespesialisering. For meg som akkurat nå går på MK, kunne aldri ha vært mer takknemlig at jeg valgte denne linja. Og blir lei meg av tanken på at flere som meg, som er lei av "vanlige" fag fra ungdomsskolen, og er interessert i medier, ikke kan få samme mulighet til å gå på en såpass gøy og kreativ linje.  For oss elever som er veldig glad i å bruke den kreative friheten vår og dra inn interessene våre, i selve timen, og møte andre folk, er MK midt i blinken. Mediefagene er noe jeg ser fram til hver dag, og føles faktisk som en pause fra alt pensumet vi har lært i de andre fagene. Og er ikke bare fagene jeg ser frem til, men det er klassen og lærerne. For meg som ikke er fra Flekkefjord var det først ganske skummelt å være blant andre fremmede elever, men jeg hadde aldri trodd at det skulle bli såpass god stemning med HELE klassen. Jeg har også funnet venner jeg kan relatere med og har samme interesse med. Lærerne er også en stor del til hvorfor hverdagen min blir sett fram til, og er av og til jeg tror nesten de er en eldre versjon av oss elever.  Det jeg vil få fram er at MK lager et såpass trygt miljø hvor jeg føler jeg kan snakke med hvem som helst, og føler meg inkludert og sett.                                                    MK burde bli for dem som er interessert i film, i foto, og for de som heller ikke er interessert i film og foto. Men for alle som vil prøve noe nytt og utfordre seg!  Jeg har lært SÅ masse på MK, og ikke bare innenfor medier som hvilke fonter som er stygge, hvordan en plakat burde bli satt opp, hva er dårlig reklame og hva er bra bra reklame, men er faktisk hvordan jeg ser verden. Jeg begynner å legge merke til hvor hardt alle egentlig jobber. Jeg legger merke til detaljer og sjarmen og forståelsen i hver minste ting. Medier er noe som blir brukt over alt, i forskjellige formater. Det finnes faktisk ikke en bedrift uten en logo, eller uten reklame, eller uten noe som ikke kobler seg til media. Hvis MK blir tatt vekk, så tror jeg faktisk det bare vil være plakater lagd på et word-dokumenter med bruk av comic-sans og papyrus fontene. Og vil vi pynte regionen vår med slike plakater? Nei.                                                                   Medier og Kommunikasjon er noe jeg har blitt veldig glad i, og jeg har selv funnet ut av nye ting om meg selv og andre! Jeg kan personlig si at jeg har funnet flere yrker jeg har lyst å prøve meg på etter vgs, og det hadde jeg ikke hatt gutsa til å gjøre hvis ikke jeg gikk MK.

- Elev på MK, 2019-2022

# data[].attributes.body
Der er mye jeg kan si om MK, du bruker det du lærer i livet, lærerene er motiverte, og der er mye gøy til å lære! Mens videregående skole kan være krevende, jeg føler MK tar deg til en annen verden der du kan uttrykke deg selv nesten helt fritt, uten å bli sett som en raring eller en dumming. Kreativitet er svært velkommen her, og jeg tenker mange elever får en nytte å velge medie. Det trenger ikke en gang være for noe jobbe-relatert! MK er jo en studieforberedende fag, så man kan fortsatt komme på en grei universitet! Når man tar det vekk, tenker jeg studieplassen ville iallfall sett mye mer deprimerende ut. Med MK vekke, går kreativiteten, friheten, og litt av magien som kommer med å være en MK elev.  - Elev, 2019 - 2022

# data[].attributes.body
I en verden som stadig er i utvikling, så er MK en viktig del av studietilbudet for ungdom. På MK lærer vi alt fra A til Å og tilbake. Vi får en mulighet til å være praktiske og kreative. Fagene gir oss et innblikk i flere ulike kategorier og uttrykk. Kildekritikk, journalistikk, filmproduksjon, nyheter, foto, grafisk... I tillegg til at man får en mulighet til i program til å spesialisere seg innenfor for eksempel grafisk design og foto.  Dette er viktig for det er ikke alle som er teoretikere.  Samtidig som man får generell studiekompetanse! Man kan så og si studere hva enn man vil etter vgs. Mye av det vi lærer på MK får vi bruk for hver dag og overalt i hverdagen. Allerede er KDA og MDD forsvunnet fra Lister, og nå står MK som siste studieforberedende kreative linje igjen. Ungdommen blir tvunget til å flytte ut av distriktet eller pendle 3 til 5 timer for å gå på skole. I en alder av 16 år! MK gir ungdommen mange muligheter videre i livet, i tillegg til fantastiske lærere som bryr seg som elevene sine. De har en enorm kompetanse, og det hadde vært utrolig synd om de ikke hadde fått brukt den kompetansen som de gjør i dag.

# data[].attributes.body
Medie- og kommunikasjonsgrenen bør fortsette fordi den lar oss kommunisere stemmen vår gjennom den og lære av den mange og varierte ting. Vi trenger ikke studere fotografering, skriving, produksjon eller redigering hver for seg, men gjennom media og kommunikasjon kan vi lære dem alle samtidig.
Elev 2020/2021

# data[].attributes.body
I en verden hvor sosiale medier stadig oftere setter den politiske agenda er det viktigere enn noen gang med  opplæring i meide-kommunikasjon og kildekritikk. Dagens unge som bruker mange timer daglig foran Youtube og Netflix trenger kunnskap og trening i hvordan sånne sterke medium kan brukes, eller misbrukes. De som vil legge ned MK sier gjerne at 16-åringer fra Lister kan reise 3 . 4 timer med buss daglig. Hadde de latt sine egne tenåringer tilbringe 70 - 80 timer på buss i måneden? For å nå Tangen VGS til klokken åtte måtte mange ha stått opp før klokken 5.  De samme levene ville i beste fall vært hjemme i gjen til klokken seks. Tilsvarende vil jeg spørre fylkespolitikere om de ville latt sine tenåringer bo alene på hybel i en større by? Nå har man allerede tatt bort flere kreative fag. Musikk, dans og drama er borte,  Kunst, design og arkitektur er borte. Nå vil de fjerne Medier og Kommunikasjon også. Hva skal "gamer-ungdom" velge nå? Hva skal tegne-gjengen velge? Fotografene? Hva skal de velge?

# data[].attributes.body
Medier og kommunikasjon ga meg en mulighet som ikke lukket for mange dører. Selv om jeg vet hva jeg vil bli, så er det greit med generell studiekompetanse uansett. Jeg elsker alt som har med medier og gjøre, og «MK» er i mine øyne den perfekte introduksjonen til hva medier er. Jeg har nokk info til å ha meninger om for eksempel journalistisk. Og det er super bra! En essensiell ting jeg har lært her er kildekritikk. Jeg ser hva som er ekte og falske nyheter. Og det er takket være «MK». Etter min mening forklarer denne linja viktige ting som kildekritikk på en gøy og kreativ måte. Når jeg gikk i 10ende klasse, så ville jeg ikke reise langt får å forsette med skolen. Derfor var «MK» perfekt for meg. Linja handlet om ting jeg interesserte meg for, og den var ikke langt unna. Til slutt vil jeg si at medier og kommunikasjon i Flekkefjord har hjulpet meg på veien til regissør drømmen.
- Elev, 2018-2021

# data[].attributes.body
Medier og kommunikasjon er en viktig studielinje for Lister regionen, ikke bare har elever mulighet til et større mangfold av sin utvikling av utdannelse men det gir også en bredere mangfold for utvikling av innovasjon og kompetanse i Lister. Medier og kommunikasjon linjen har vært et fantastisk mulighet for elever som gjerne vil være litt mer "hands-on" og jobbe med prosjekter. Det at vi som elever hadde muligheten til å skape produkter og tjenester for lokale bedrifter og organisasjoner var en flott mulighet samt at man hadde den teoretiske forståelsen om kommunikasjon.

Elev 2012-2015

# data[].attributes.body
Media og kommunikasjons linje er et viktig alternativ i Lister. Ungdommen trenger et studie hvor kreativiteten blir brukt og utfordret. Å ha ei alternativ linje med studiekompetanse gir også mer motivasjon til å fullføre vgs, og i tillegg står godt rustet til studie på høyere nivå. Lister er full av kreative og flinke ungdommer som trenger ei spennende og gøy studielinje som media og kommunikasjon i sitt nærområdet.  Hadde det ikke vært for linja og lærerne med så god kompetanse, hadde Norge manglet mange utrolig dyktige personer som i dag jobber innenfor grafisk, film/tv,  foto, journalistikk og animasjon, for å nevne noe.
Jeg kan ikke forstå at dette er noe å vurdere en gang. Linja har vært og vil være kjempeviktig for mange ungdommer i Lister.
- elev 2006-2009

# data[].attributes.body
MK linja ble min redning. Jeg var møkklei skole etter ungdomskolen, men hadde ett ekstremt stort ønske om å få studiekompetanse til en eventuell fremtid hvor jeg skulle trenge det. Jeg hadde null interresse for noen av de andre linjene fordi jeg visste ikke hva jeg ønsket å bli/jobbe med senere i livet. Alt jeg visste var at jeg ønsket å få den generelle studiekompetansen.
En ting jeg hadde var en stoor interesse  for fotografering og redigering.
Valget falt derfor på MK linja og jeg har aldri angret ett sekund. Det er de beste 3 årene av mitt skoleliv. Jeg følte meg trygg, sett og hørt av både lærerne og elevene. Lærerne var flinke og lære bort og hadde god kompetanse, og de brydde seg om hver elev - noe jeg ikke alltid har opplevd før.
OM mk linja ikke hadde eksistert i lister-området når jeg skulle på videregående, hadde aldri det vært et valg for meg da jeg selv ikke følte meg moden nok til å bo alene i en fremmed by, og i tillegg hadde jeg ikke fått lov av mine foreldre å flytte til kr.sand alene som 16 åring.
Jeg ønsker at de neste generasjonene og inkl mine barn SKAL ha muligheten til å kunne velge en linje som gir de generell studiekompetanse, men som også gir de glede, skolelyst og et ønske om å fullføre vgs uten å måtte flytte ut av hjemstedet sitt.
Å legge ned MK linja vil være et stort tap for mange.
Hilsen elev 2013-2016

# data[].attributes.body
Etter ungdomsskolen var jeg utrolig lei av å ha generelle fag jeg ikke interesserte meg for, kunne derfor ikke se for meg å ta studiespesialiserende i det hele tatt, valget falt derfor på MK fordi jeg hadde en liten interesse for foto og journalistikk allerede, og fordi det gav generell studiekompetanse. På linja lærte jeg utrolig mye, jeg trivdes utrolig godt med å kunne arbeide kreativt. Jeg fant ila studiet en interesse for grafisk design og er veldig takknemlig for det idag, selv om det gjerne ikke brukes hver dag. Har fått et helt annet blikk for yrker innen media, som tidligere var ganske usynlige for meg. Hadde aldri tenkt over hvem som produserer alle grafiske inntrykkene vi får i hverdagen for eksempel, og er også fortsatt morsomt å kunne "judge" de mindre gode litt hehe. MK bør definitivt forbli en mulighet i Lister, ikke alle passer studiespesialiserende fag, da er det utrolig fint med et slikt tilbud som fortsatt gir generell studiekompetanse, samtidig som den åpner opp for andre kreative muligheter man ellers ikke ville vurdert. Hilsen elev 2016-2019

# data[].attributes.body
Kunne ikke tenkt meg å gått på en annen linje. Da hadde jeg heller droppet videregående. Mk er best!! det samme er lærerne som jobber der!!😁

# data[].attributes.body
Jeg fikk lært utrolig mye av de tre årene jeg var elev på Medier og Kommunikasjon, og bruker mye av denne super verdifulle kunnskapen enda! Lærerne er veldig flinke og dedikerte til sine fag, og man kan virkelig merke det. Jeg hadde sannsynligvis ikke holdt på med det jeg holder på med i dag om det ikke hadde vært for inspirasjonen jeg fikk fra å studere media fag, og jeg ble kjent med så mange hyggelige mennesker som jeg fremdeles holder kontakten med. Nedlegging av Medier og Kommunikasjon linjen hadde vært et enormt tap for Lister! Alle som vil burde få sjansen til å studere det de vil uten å måtte reise til en annen by.

-Elev, 2015-2018

# data[].attributes.body
Mine personlige tanker og minner fra min tid som elev på Medier og Kommunikasjon i 2012-2015, betyr veldig mye for meg. Jeg er takknemlig for å ha hatt muligheten til å gå denne linjen så lokalt, og ikke måtte flytte til en storby langt borte for å gå samme linjen.
Jeg er en av de heldige som har fått gått på denne linjen på dette stedet, og syns derfor det er synd hvis andre ikke skal kunne få denne muligheten som jeg var så heldig å få. Bare gode minner assosieres med min tid på MK VGS.

-Elev, 2013-2015

# data[].attributes.body
Skolegangen på MK var noen av de gøyeste årene i livet mitt. Man fikk prøve seg på alt mulig av medieuttrykk samtidig som de beste og snilleste lærerne alltid var der for å hjelpe. Å miste MK i Flekkefjord ville vært et stort tap for regionen  med tanke på det er den siste kreative linjen i området!

-elev fra 2016-2019

# data[].attributes.body
Når jeg ser tilbake på utdanningen min, var MK de mest engasjerende årene. Jeg fikk studere nøyaktig det som interesserer meg, som ingen av de andre linjene i lister tilbyr. Jeg hadde kompetente lærere som alltid tok seg tid til å forstå seg på mine prosjekter og hjelpe meg. Dette gav meg et topp grunnlag for videre studier på universitetet.
-Elev fra 2014-2017

# data[].attributes.body
For meg var det å flytte hjemmefra til Kristiansand for å gå på videregående helt utelukket. Jeg var altfor ung i den alderen til å bo for meg selv i tillegg til at jeg aldri hadde fått tillatelse til det i det hele tatt. Så da jeg skulle søke om studieplass på vgs så var aldri Kristiansand en mulighet, til tross for at de hadde mye jeg drømte om. Det å vite at MK linja vurderes lagt ned er så utrolig trist siden det for mange vil bety at de ikke vil få den samme muligheten til å kunne oppleve den kreative utdannelsen.
Jeg hadde selv en veldig tøff periode i livet da jeg gikk på videregående, og kjente flere som var i min situasjon på MK. Hadde vi ikke hatt de kreative oppgavene vi fikk på skolen til å hjelpe oss med å komme gjennom den vanskelig perioden så hadde vi nok droppet ut av videregående utdanningen.
I dag har jeg en utdannelse fra NTNU og jobber som ingeniør, og hadde ikke vært der jeg er i dag uten MK og de fantastiske lærene jeg hadde da.
-Elev 2011-2014

# data[].attributes.body
Jeg mimer ofte tilbake til tiden på vgs, og MK. Det var en tid hvor jeg fikk lære å bruke mine kreative tanker og produsere produkter som jeg hadde interesse for. MK vekket en interesse for meg som jeg selv ikke visste jeg hadde. (takket være lærerne på MK) Denne interessen og bruk av kreative virkemidler hadde jeg mest sannsynlig ikke funnet om ikke MK hadde vært i Lister. Elevene i Lister burde få samme muligheter som elever i byer, og er ikke lett for en 16 åring å flytte til byen for skole. Gi elever i Lister muligheten til å studere en kreativ og praktisk vei til studiekompetanse, og dermed la MK Flekkefjord få bli.
- Kim, elev 2014-2017

# data[].attributes.body
Min mening er at MK er en utrolig viktig linje for Lister. Det hjalp meg til å tenke kritisk, ga meg en større forståelse av uttrykksformer og teknologi, men viktigst av av alt: ga meg mestring til å oppnå studiekompetanse for videre studier. Hadde det kun vært et tilbud om Allmen, hadde jeg nok ikke vært der jeg er i dag.. Mediefag og flinke forelesere ga meg selvtillit til å ha tro på videre studier. Jeg gikk fra å ha null tro på fremtiden etter ungdomsskolen i Kvinesdal, til å ta en mastergrad i ledelse på av verdens beste universiteter i England. Det skal MK ha en stor takk for. Om fylket ønsker at flere studenter som sliter skal klare å komme seg opp og fram, så må man legge til rette med ulike valgmuligheter. Det hjelper ikke å snevre inn mulighetene til å oppnå studiekompetanse! Hilsen elev 2009-2012.

# data[].attributes.body
Lister trenger MK, det er ei linje hvor man får brukt kreativiteten sin og få studiekompetanse. Et alternativ som kan passe for de fleste. Det er et alternativ som i hvertfall ga meg motivasjon til å studere videre. På denne linja jobber det fantastiske lærere som ser deg for det du kan og det du kan utvikle deg til. Det er ei linje som gir deg så mangt av valg til senere studier. Jeg opplevde ikke bare å utvikle kreativitet, men ble også bedre kjent med seg selv. Og Jeg ser også viktigheten av å ha en slik linje i Lister ettersom det er flere elever som ikke ønsker å flytte i en alder av 15-16 år. Dette er ei fantastisk linje som gir studiekompetanse, og det er verdt å kjempe for. MK er grunnen til den videre utdannelsen jeg har tatt i dag!
-Elev 2009-2012

# data[].attributes.body
Min tid i MK faget gå meg mestringsfølelse, ettersom jeg er en av dem som lærer best ved å gjøre ting fremfor å lese om dem. Jeg fikk møte på andre kreative elever med lignende interesser og bakgrunn, og ble bedre kjent med dem via fellesoppgaver. MK faget ga meg muligheten til å forlate skrivebordet og gå ut i naturen, ut i skoleområdet, ut i gaten og fortsatt jobbe med oppgavene gitt til meg. Faget utfordret meg til og gå ut av komfortsonen og snakke med folk, noe som jeg har i ettertid fått godt bruk for. Via denne linjen, og en viss lærer, så fikk jeg også prøve meg på min første jobb. MK faget var og et springbrett til videre utdanning innen 3D Design og animasjon, 3D spilldesign. Noe som er veldig relevant innen dagens og fremtidens samfunn.

Media og Kommunikasjon er en undervurdert ressurs for enhver videregående skole, ikke ta denne muligheten vekk fra kommende studenter!

- Natalie, elev fra 2013-2016

# data[].attributes.body
Etter noen tøffe år på ungdomsskolen, var det en befrielse å kunne velge et tilbud på videregående med stort fokus på kreativitet og trivsel. MK-linja var et viktig springbrett for mine valg av utdannelse og yrke, og jeg tenker ofte på hvor avgjørende akkurat denne perioden var for meg. Alle mennesker er forskjellige, og rene teoretiske fag passer ikke for alle. Derfor er det så viktig å omfavne ulikhetene som styrker og dyrke de kreative sidene, slik at vi får et mangfoldig samfunn. Behold MK-linja og la kreativiteten leve!
- Silje, elev 2011-2014

# data[].attributes.body
Hva er medier- og kommunikasjon?

Tenk deg en hverdag som dette:

- En matbutikk med produkter uten tekst, farge, bilde eller grafisk form.

- Flyplass uten skilting til gate, terminal, toalett, heis, trapp, osv.

- Ingen aviser. Verken på papir eller web.

- Ingen norske filmer og serier, som for eksempel Skam, Kampen om Tungtvannet, Hvite gutter, Parterapi, Bloggerne, 71 grader nord, Farmen, Senkveld, Kongens nei, osv.

- Ingen Vipps-app, Mobilbank, AKT-billett, Spotify, osv.

- Ingen podcast!

- En nyhetssending uten grafikk. Ingen intro, navn, sted eller informasjon om hva sendingen handler om. Lite funksjonelt for døve.

- Faktisk, ingen nyhetssending i det hele tatt.

Medie- og kommunikasjon er:

App-utviklere. Grafisk designere. Manusforfattere. Animatører. Journalister. Universal utforming. SoMe-eksperter. Skuespillere. Kameramenn. Markedsføring. Lydmenn. Klippere. Regissører. +++

Denne linja er ikke bare viktig for lærerne, elevene eller skolen! Det er viktig for samfunnet vårt å utdanne og inspirere elever til å velge et kreativt yrke som kan bidra til endring! Gjøre livene våre enklere, smartere, effektive, eller å gi oss en følelse. Forståelse, sinne, frustrasjon, glede, osv!

Medier- og kommunikasjonslinjen er for de nysgjerrige, åpne og kreative ungdommene som har lyst til å skape sammen og for andre! ❤️ De som vil engasjere!

Å legge ned linja hadde vært utrolig trist og et stort tap for Listerregionen. Det er ikke gitt at alle er klare for å flytte fra foreldre i 15-16 års alderen, for å gå MK i for eksempel Kristiansand. Det er heller ikke regionens interesse at elever skal flytte ut av regionen.

Jeg heier på alle elevene og lærerne som står på hver dag og brenner for linja! For meg har det betydd ufattelig mye.

- Kristina, elev 2008-2011.

# data[].attributes.body
Medier- og kommunikasjon-linjen er veldig relevant i samfunnet vi lever i, med økt bruk av sosiale medier og medier generelt. Man lærer både å lage medieinnhold i tillegg til å forstå mer av teorien bak, slik at man kan bruke mediene på en god og hensiktsfull måte. I tillegg lærer man å samarbeide mye med andre i gruppeprosjekter. Jeg har fått bruk for kunnskapen jeg har lært på MK-linjen i skole, jobbsammenheng og ellers, i etterkant. Derfor mener jeg at denne linjen er et viktig tilbud å ha videre for ungdommer som skal begynne på VGS.
- Tonje, elev fra 2012-2015

# data[].attributes.body
En kreativ linje er så utrolig viktig. Etter ungdomsskolen er det et fåtall som vet med sikkerhet hva man vil bli, men det er mange som har behov for å gjøre noe nytt og annerledes! Jeg var en av disse. Jeg viste ikke hvem jeg var eller hva jeg skulle, men jeg viste at jeg ville gjøre noe nytt. På media fikk jeg prøve meg på ting jeg aldri hadde prøvd før, jeg jobbet tett i grupper med andre og jeg fikk umistelige venner som jeg har den dag i dag. Nå er det snart ti år siden, jeg jobber ikke med media, men jeg bruker kreativiteten som fikk blomstre på videregående på en eller annen måte hver dag. Jeg er evig takknemlig for at jeg fikk denne muligheten til å lære om meg selv, utvikle mine kreative sider og dyrke de viktige vennskapene, samtidig som jeg fikk studiekompetanse. Å ta bort dette tilbudet er å legge lokk på den kreative nysgjerrigheten til 16 åringene som kommer etter oss! Ungdommene trenger et sted som media. Et sted hvor de kan passe inn, hvor de kan prøve noe helt nytt og samtidig ha studiekompetanse til å bli hva de vil etter 3 år. La kreativiteten leve! Jeg vil også påpeke at de fleste av lærerne har vært konstante i over 10 år, de har vært med på flytting fra Kvinesdal til Flekkefjord, de er der hver dag, de svikter ikke linjen vår, så hvorfor skal vi?
Eva, elev 2008-2011

# data[].attributes.body
Bakgrunnen min er noe jeg har tenkt på mye i det siste, og årene mine på MK-linja kommer alltid opp. Jeg har nå en karriere innenfor produktutvikling i betaling- og finansverden, som kanskje ikke virker som det mest aktuelle etter en kreativ utdannelse, men jeg går tilbake til konsepter jeg lærte på VGS hver dag. Jeg er like takknemlig for muligheten til å gå på en linje som passet interessefeltet mitt i dag som jeg var som elev på skolen, og tror ikke jeg hadde vært der jeg er i dag uten den muligheten. Jeg håper inderlig at dette tilbudet ikke taes vekk fra kommende unge mennesker, da det var uhorvelig viktig og positivt for meg.

Eli - elev 2008-2011

# data[].attributes.body
Når jeg tenker tilbake til da jeg gikk på vgs så er jeg takknemlig for at jeg fikk en slik mulighet. Syntes det er viktig å holde på dette, da det garantert er flere elever som har lyst til å bruke sin kreative side i skolesammenheng.
- Elev fra 2015-2018